دونیا بانکی 2015-جی ایلدن فعالیتینی دایاندیردیغی یمن-ده کووردیناسیون اوفی‌سینی یئنی‌دن آچیب.
یمن-ین صبا خبر آژانسی‌نین معلوماتینا گؤره، کووردیناسیون اوفی‌سی موقتی پایتاخت عدن-ده آچیلیب.
یمن-ین پلانلاشدیرما و اولوسلار آراسی امکداش‌لیق ناظیری واعد عبدالله بدیب دونیا بانکی‌نین بو ساحه‌ده‌کی نوماینده‌سی و یئرلی کووردیناتورو سمرا شیبانی ایله گؤروشوب.
"عدن-ده کووردیناسیون اوفیسی‌نین یئنی‌دن آچیلماسی 2015-جی ایلدن بری ایلک رئال آددیم‌دیر"، دئیه ناظیر واعد عبدالله بدیب وورغولاییب.
واعد عبدالله بدیب عدن-ده بیر اوفی‌سین آچیلماسی و ایشه باشلاماسی ایله یئنی‌دن قورما و اقتصادی برپا سعی‌لری چرچیوه‌سینده حکومته بیرباشا دستک تکلیف ائدیله‌جگینی بیلدیریب.
کووردیناتور شیبانی ایسه بیلدیریب کی، دونیا بانکی یمن خالقی و قوروم‌لارینا دستکینی داوام ائتدیره‌جک.
خاطیرلاداق کی، 2014-جو ایلده ایرانین دستکلدیگی حوثی پایتاخت صنعا و بیر چوخ شهرلری اله کئچیردیک‌دن سونرا دونیا بانکی سیاسی و تهلوکه‌سیزلیک وضعیتی اساس گتیره‌رک 2015-جی ایلین مارس آییندا اؤلکه‌ده‌کی کووردیناسیون اوفی‌سی‌نین فعالیتینی دایاندیریب.
